BA:แนวโน้มธุรกิจเติบโตในระยะยาวแนะนำซื้อราคาเป้าหมาย 30.2 บาท
BA:แนวโน้มธุรกิจเติบโตในระยะยาวแนะนำซื้อราคาเป้าหมาย 30.2 บาท
14 ธ.ค. 2559

บล.เคจีไอ ระบุในบทวิเคราะห์วันนี้(14 ธ.ค.) ว่า บริษัท การบินกรุงเทพ จำกัด (มหาชน) หรือ BA คาดว่ากำไรในไตรมาส 4/59 จะลดลง เทียบไตรมาสก่อนหน้าโดยมีสาเหตุสำคัญมาจากช่วง low season ในส่วนของการท่องเที่ยวเกาะสมุย แต่อย่างไรก็ตาม เราคาดว่าผลการดำเนินงานโดยรวมจะเพิ่มขึ้นอย่างมีนัยสำคัญ เทียบช่วงเดียวกันของปีก่อนจาก i) load factor ที่แข็งแกร่ง ii) ฐานราคาน้ำมันเครื่องบินที่ต่ำ เทียบช่วงเดียวกันของปีก่อนและ iii) การเพิ่มความถี่เที่ยวบิน และการทำ code-share เพิ่มขึ้น นอกจากนี้ เรายังเชื่อว่า BA จะไม่ถูกกระทบมากนักจากการปราบทัวร์ศูนย์เหรียญ เนื่องจากรายได้จากนักท่องเที่ยวจีนคิดเป็นสัดส่วนแค่ไม่ถึง 5% ของรายได้รวมของบริษัทเท่านั้น
ยังคงมีมุมมองที่เป็นบวกต่อแผนการเพิ่มความถี่เที่ยวบิน และการเปิดเส้นทางบินใหม่ของบริษัท โดย BA มีแผนจะเพิ่มจำนวนผู้โดยสารโดยผ่านการทำ codeshare กับสายการบินพันธมิตรเดิม 21 สายการบิน และพันธมิตรใหม่อีกสองสายการบินใน ไตรมาส 4/59 ซึ่งจะทำให้จำนวนผู้โดยสารเพิ่มขึ้น 10%เทียบช่วงเดียวกันของปีก่อนเป็น 5.67  ล้านบาทในปี 2559 และเพิ่มขึ้นอีก 8%เทียบช่วงเดียวกันของปีก่อนในปี 2560
ได้ปรับเพิ่มประมาณการกำไรสุทธิปี 2559-2560 เพิ่มขึ้นอีก 8.9% และ 8.1% เป็น 2.58 พันล้านบาท (+44% เทียบช่วงเดียวกันของปีก่อน) และ 3.08 พันล้านบาท (+19% เทียบช่วงเดียวกันของปีก่อน) ตามลำดับ เพื่อสะท้อนถึงกำไรที่ดีเกินคาดของ BA ในงวด 9M59 และแนวโน้มการเติบโอย่างต่อเนื่อง เราขยับไปใช้ราคาเป้าหมายปี 2560 ที่ 30.20 บาท (คำนวณโดยวิธี sum-of-the-parts โดยตีมูลค่าธุรกิจสายการบินไว้ที่ 13.3 บาท, การลงทุนใน Bangkok Dusit Medical Services (BDMS.BK/BDMS TB)* ที่ 14.1 บาท และการลงทุนใน  Samui Airport Property Fund (SPF.BK/SPF TB) ที่ 2.8 บาท)